CELEX: 32016D2163
Language: hr
Date: 2016-12-06 00:00:00
Title: Odluka Vijeća (EU) 2016/2163 od 6. prosinca 2016. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banca d'Italia

8.12.2016   
            
            
               HR
            
            
               Službeni list Europske unije
            
            
               L 333/72
            
         ODLUKA VIJEĆA (EU) 2016/2163
   od 6. prosinca 2016.
   o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banca d'Italia
   VIJEĆE EUROPSKE UNIJE,
   uzimajući u obzir Protokol br. 4 o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
   uzimajući u obzir Preporuku Europske središnje banke od 23. rujna 2016. Vijeću Europske unije o vanjskim revizorima središnje banke Banca d'Italia (ESB/2016/28) (1),
   budući da:
   
               (1)
            
            
               Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro trebaju obavljati neovisni vanjski revizori koje preporučuje Upravno vijeće ESB-a, a odobrava Vijeće.
            
         
               (2)
            
            
               Mandat vanjskih revizora središnje banke Banca d'Italia istekao je nakon revizije za financijsku godinu 2015. Stoga je potrebno imenovati vanjske revizore od financijske godine 2016.
            
         
               (3)
            
            
               Središnja banka Banca d'Italia odabrala je BDO Italia S.p.A. za svoje vanjske revizore za financijske godine od 2016. do 2022.
            
         
               (4)
            
            
               Upravno vijeće ESB-a preporučilo je da se BDO Italia S.p.A. imenuju vanjskim revizorima središnje banke Banca d'Italia za financijske godine od 2016. do 2022.
            
         
               (5)
            
            
               Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi na odgovarajući način izmijeniti,
            
         DONIJELO JE OVU ODLUKU:
   Članak 1.
   U članku 1. Odluke 1999/70/EZ stavak 6. zamjenjuje se sljedećim:
   
      „6.   BDO Italia S.p.A. odobravaju se kao vanjski revizori središnje banke Banca d'Italia za financijske godine od 2016. do 2022.”.
   
   Članak 2.
   Ova Odluka proizvodi učinke od dana priopćenja.
   Članak 3.
   Ova je Odluka upućena ESB-u.
   
      Sastavljeno u Bruxellesu 6. prosinca 2016.
      
         
            Za Vijeće
         
         
            Predsjednik
         
         P. KAŽIMÍR
      
   
   
      (1)  SL C 366, 5.10.2016., str. 1.
   
   
      (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).